CELEX: 32005D0218
Language: fi
Date: 2005-03-11 00:00:00
Title: 2005/218/EY: Komission päätös, tehty 11 päivänä maaliskuuta 2005, Saudi-Arabiasta peräisin olevien kalastustuotteiden tuontia koskevista erityisedellytyksistä (tiedoksiannettu numerolla K(2005) 563) (ETA:n kannalta merkityksellinen teksti)

16.3.2005   
            
            
               FI
            
            
               Euroopan unionin virallinen lehti
            
            
               L 69/50
            
         
      KOMISSION PÄÄTÖS,
   
   tehty 11 päivänä maaliskuuta 2005,
   Saudi-Arabiasta peräisin olevien kalastustuotteiden tuontia koskevista erityisedellytyksistä
   (tiedoksiannettu numerolla K(2005) 563)
   (ETA:n kannalta merkityksellinen teksti)
   (2005/218/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1) ja erityisesti sen 11 artiklan 1 kohdan,
   sekä katsoo seuraavaa:
   
               (1)
            
            
               Saudi-Arabiassa on tehty komission puolesta yhteisöön vietävien kalastustuotteiden tuotanto-, varastointi- ja lähetysolosuhteita koskeva tarkastus.
            
         
               (2)
            
            
               Kalastustuotteiden terveystarkastusta ja -valvontaa koskevia Saudi-Arabian lainsäädännön vaatimuksia voidaan pitää direktiivissä 91/493/ETY vahvistettuja vaatimuksia vastaavina.
            
         
               (3)
            
            
               Erityisesti ”General Directorate of Quality Control Laboratories (GDQCL)” pystyy tehokkaasti tarkastamaan, että voimassa olevia sääntöjä sovelletaan.
            
         
               (4)
            
            
               GDQCL on antanut viralliset takeet direktiivin 91/493/ETY liitteessä olevassa V luvussa vahvistettujen, kalastustuotteiden terveystarkastusta ja -valvontaa koskevien vaatimusten noudattamisesta sekä mainitun direktiivin säännöksiä vastaavien hygieniavaatimusten noudattamisesta.
            
         
               (5)
            
            
               On aiheellista vahvistaa Saudi-Arabiasta yhteisöön tuotavia kalastustuotteita koskevat yksityiskohtaiset säännökset direktiivin 91/493/ETY mukaisesti.
            
         
               (6)
            
            
               On myös tarpeen laatia luettelo hyväksytyistä laitoksista, tehdasaluksista tai kylmävarastoista sekä pakastusaluksista, jotka on varustettu tietyillä aluksilla käsiteltyjä kalastustuotteita koskevien hygieniasääntöjen vähimmäisvaatimuksista direktiivin 91/493/ETY 3 artiklan 1 kohdan a alakohdan i alakohdan mukaisesti 16 päivänä kesäkuuta 1992 annetun neuvoston direktiivin 92/48/ETY (2). vaatimusten mukaisesti. Nämä luettelot on laadittava GDQCL:n komissiolle toimittaman ilmoituksen perusteella.
            
         
               (7)
            
            
               Tarvittavan siirtymäajan varmistamiseksi on aiheellista, että tätä päätöstä ryhdytään soveltamaan 3 päivän kuluttua sen julkaisemisesta.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   ”General Directorate of Quality Control Laboratories (GDQCL)” on Saudi-Arabian toimivaltainen viranomainen, joka tarkastaa ja todistaa, että kalastustuotteet täyttävät direktiivin 91/493/ETY vaatimukset.
   2 artikla
   Saudi-Arabiasta yhteisöön tuotavien kalastustuotteiden on täytettävä 3, 4 ja 5 artiklan mukaiset vaatimukset.
   3 artikla
   1.   Jokaiseen lähetykseen on kuuluttava numeroitu, asianmukaisesti täytetty, päivätty ja allekirjoitettu, yhdelle liuskalle laadittu alkuperäinen terveystodistus, jonka malli on esitetty liitteessä I.
   2.   Terveystodistus on laadittava vähintään yhdellä sen jäsenvaltion virallisista kielistä, jossa valvonta tapahtuu.
   3.   Terveystodistuksessa on oltava GDQCL:n edustajan nimi, virka-asema ja allekirjoitus sekä sen virallinen leima, ja ne on merkittävä todistukseen tehtyjen hyväksymismerkintöjen väristä poikkeavalla värillä.
   4 artikla
   Kalastustuotteiden on oltava lähtöisin liitteessä II olevassa luettelossa mainitusta hyväksytystä laitoksesta, tehdasaluksesta, kylmävarastosta tai rekisteröidystä pakastusaluksesta.
   5 artikla
   Jokaiseen pakkaukseen on merkittävä lähtemättömästi ilmaisu ”SAUDI-ARABIA” ja alkuperälaitoksen, -tehdasaluksen, -kylmävaraston tai -pakastusaluksen hyväksyntä- tai rekisterinumero; näitä merkintöjä ei kuitenkaan tarvitse tehdä säilykkeiden valmistukseen tarkoitettujen jäädytettyjen irtotavarana olevien kalastustuotteiden pakkauksiin.
   6 artikla
   Tätä päätöstä sovelletaan 19 päivästä maaliskuuta 2005.
   7 artikla
   Tämä päätös on osoitettu kaikille jäsenvaltioille.
   
      Tehty Brysselissä 11 päivänä maaliskuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 268, 24.9.1991, s. 15. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).
   
      (2)  EYVL L 187, 7.7.1992, s. 41.
   
      LIITE I
      TERVEYSTODISTUS
      Euroopan yhteisöön tarkoitetuille Saudi-Arabiasta peräisin oleville kalastustuotteille lukuun ottamatta missä tahansa muodossa olevia simpukoita, piikkinahkaisia, vaippaeläimiä ja merikotiloita
      
         
      
         
   
   
      LIITE II
      LUETTELO LAITOKSISTA JA ALUKSISTA
      
                  Hyväksyntänumero
               
               
                  Nimi
               
               
                  Kaupunki/Alue
               
               
                  Hyväksynnän voimassaolo
               
               
                  Luokka
               
            
                  KSA-01
               
               
                  National Prawn Company
               
               
                  Al-Laith, Makkah Province
               
               
                   
               
               
                  PPa
               
            
                  
                     Luokka: PPa Laitos, jossa jalostetaan ainoastaan tai osittain vesiviljelytuotteista (viljellyistä tuotteista) peräisin olevaa materiaalia.